146. löggjafarþing 2016–2017.

Þingskjal 113 — 56. mál.

Fyrirspurn

til dómsmálaráðherra um skráningu trúar- og lífsskoðana.

Frá Andrési Inga Jónssyni.

1.	Telur ráðherra það samrýmast persónuverndarsjónarmiðum að hið opinbera haldi skrá um trúar- og lífsskoðanir Íslendinga?

2.	Hvers vegna er óheimilt að vera skráður í fleiri en eitt trúar- eða lífsskoðunarfélag og telur ráðherra þessa takmörkun samræmast sjónarmiðum um persónufrelsi?

3.	Hvernig er aðgengi að skrá um trúar- og lífsskoðanir háttað og hafa verið gerðar ráðstaf
anir til að tryggja að upplýsingar úr skránni verði ekki misnotaðar, t.d. til að efna til sér
stakra rannsókna á einstaklingum á grundvelli yfirlýsinga þeirra um trúarhætti eða lífs
skoðanir?

4.	Sér ráðherra fyrir sér leiðir til að útdeila fé til trúar- og lífsskoðunarfélaga án þess að haldin sé sérstök skrá um trúar- og lífsskoðanir allra íbúa landsins?

Skriflegt svar óskast.